LISA 1. Vainopõllu maaüksuse ning lähiala detailplaneeringule esitatud arvamused
	Arvamuse kuupäev ja DHS nr

	Arvamuse andja
	Arvamus/seisukoht/ettepanek
	Vallavalitsuse seisukoht ja põhjendus arvamusele

	05.08.2025 nr 6-1/125-8
	A.P.
	Sain teilt e-maili kus palute minu kui vainopõllu piirinaabri arvamust minu aia taha kerkivale suurele ärihoonele. Minu arvamus on selline, et mina seda hoonet kindlasti siia ei taha kuna see rikub minu privaatsust ja lisaks ei sobi see siia keskkonda, minu esivanemate maja on siin olnud juba ammusest ajast, hiljuti ma taastasin selle maja ja nüüd tahetakse siia kõrvale ehitada suur ärihoone, kindlasti ei ole see sellise eesti aegse maja kõrval sobilik. Lisaks nagu ma aru saan soovitakse ehituse käigus kasutada minu ja alumise naabri poolt hooldatud mulle kuuluvat teed kasutada, mõne päeva päras lähevad üles veoauto sissesõidu keelumärgid, seda teed ei läbi peale mulle kuuluva veoauto mitte ükski teine rasketehnika. Lisaks on mul tulevikus plaanis ehitada sellele ärihoonele väga lähedale teine maja. Olen suhelnud ka teiste piirinaabritega kes ka seda hoonet siia ei soovi. Kavatsen oma kuludega täpselt välja uurida kuidas on võimalik selline ärihoone siia liinide vahele ehitada.
	Mitte arvestada. Vainopõllu maaüksusele äritegevuse planeerimine on kooskõlas kehtiva üldplaneeringu põhimõtetega.

Vallavalitsus esitas kinnistusraamatus dokumendi päringu ning veendus, et servituut annab kinnistu igakordsele omanikule õiguse tähtajatult ja tasuta kasutada servituudi ala, mida võib läbida igal ajal, samuti jalgsi ning igat liiki sõidukitega.

	06.08.2025 nr 6-1/125-10
	A.P. 
	Minu ainuke loogiline lahendus privaatsuse säilimiseks oleks müratõkkesein mis jookseks mööda minu krundi piiri. Kuna siin ei ela ainult üks lastega pere vaid meid jääb selle hoone kõrvale kaks ja meie lapsed on harjunud siin rahulikult elama. Kuna tegemist on arvatavasti atv remonditöökojaga, siis sellega kaasneb kindlasti mürareostus ja ekslevad inimesed võõral krundil. Meie peame siin selle hoonega edasi elama, aga minu maja konkreetselt on olnud siin rahus juba väga pikka aega. Sellega ma olen nõus, et progress peab toimuma, aga mulle arusaamatul põhjusel miks just elamute kõrvale selline müra ja saasta tekitav ärihoone teha. Selle konkreetse ärihoone tekkimine siia vähendab ka minu krundi väärtust. Neid põhjuseid on väga palju miks me ei soovi sellist hoonet siia ja arvatavasti tänu sellele tuleb ka palju magamata öid. Minu küsimus teile kas te ise tahaksite elada sellise ärihoone kõrval?
​
Mulle öeldi, et riia mnt 241a detailplaneering on kehtetu, mingil põhjusel ma pole saanud olemasoleva detailplaneeringu kehtetuks tunnistamise kohta ühtegi teadet. Minu plaan oli järgmine suvi ehitustöödega edasi minna.

	Mitte arvestada. Müra leevendamiseks on planeeringulahenduses ettenähtud kõrghaljastus säilitada ning planeeringuga on kavandatud ka kõrghaljastuse juurde istutamine.





